কলকাতা মেট্রো লাইন ২
কলকাতা মেট্রো লাইন ২ যা পূর্ব-পশ্চিম মেট্রো বা ইস্ট-ওয়েস্ট মেট্রো নামে পরিচিত কলকাতা মেট্রো রেল ব্যবস্থার অংশ, মা বর্তমানে বেশীরভাগ অংশে পরিষেবা প্রদান করছে। এই রেলপথে ১২টি স্টেশন রয়েছে, তার মধ্যে ৬টি উত্তোলিত ও ৬টি ভূগর্ভস্থ। এই পথের দৈর্ঘ্য ১৬.৪১ কিমি। সম্পূর্ণ হবার পর, এটি সল্টলেক সেক্টর ৫ ও হাওড়া ময়দানকে যুক্ত করবে। এই রেলপথটি গঙ্গা নদীর নীচ দিয়ে গেছে। বর্তমানে সল্টলেক সেক্টর ৫ ও শিয়ালদহ-র মধ্যে ৯.১ কিমি পরিষেবা ৮টি স্টেশন সহ চালু আছে এবং এসপ্ল্যানেড-কে হাওড়া ময়দান এর সাথে ৪.৮ কিমি পরিষেবা এবং ৪টি স্টেশনের মাধ্যমে যুক্ত আছে। মধ্যিখানের ২.২ কিমি অংশ নির্মাণাধীন। পূর্ব দিকে তেঘোরিয়া পর্যন্ত আরো ১৫.১ কিমি সম্প্রসারণ করার প্রস্তাবনা আছে।